

ZAPISNIK
4. sjednice Vijeća Mjesnog odbora Kralj Zvonimir.
održane 27. rujna 2021. u prostorijama MO Kralj Zvonimir, s početkom u 18 sati.

Prisutne članice i članovi Vijeća MO-a Kralj Zvonimir: Vesna Henigman,Tomislav Jurkić, Marija Krnić, Saša Tartaglia.
Osim članica vijeća na sjednici sudjeluje i referentica Andrea Broz.

Predsjednica Vijeća konstatira da je na sjednici nazočno 4 od 7 članova  Vijeća, čime su stečeni uvjeti za raspravu i pravovaljano odlučivanje te otvara 4. sjednicu Vijeća Mjesnog odbora  „Kralj Zvonimir“.

Zapisnik 2. sjednice daje se na raspravu, Vijeće, bez rasprave, jednoglasno prihvaća zapisnik.

Predsjednica MO-a Marija Krnić predlaže sljedeći




DNEVNI RED


              
1. Nacrt prijedloga odluke o izmjenama i dopunama Odluke o nerazvrstanim cestama, mišljenje, daje se
2. Postavljanje spomenika Sliviju Strahimiru Kranjčeviću u blizini istoimene škole
3. Orezivanje stabala i briga o stablima u sklopu projekata uređenja ulica na području MO-a
4. Problem parkinga u neposrednoj blizini Poliklinike za rehabilitaciju slušanja i govora SUVAG te Osnove škole Silvije Strahimir Kranjčević
5. Problem gradnje i preizgrađenosti na području MO-a
6. Dežurstvo u kontekstu prikupljanja prijedloga građanki za male komunalne akcije -- davanje zaključka
7. Upit o korištenju prostorija MO-a - davanje zaključka
8. Upiti građana
















Ad.1. Nacrt prijedloga odluke o izmjenama i dopunama Odluke o nerazvrstanim cestama, mišljenje, daje se

Utvrđeno je da su članice i članovi dobile potrebnu dokumentaciju o ovoj točki. Predsjednica Marija Krnić elaborira Nacrt prijedloga odluke o izmjenama i dopunama Odluke o nerazvrstanim cestama.
S 4 glasa „za“ Vijeće odlučuje da će dati pozitivno mišljenje o prijedlogu odluke. 

Vijeće jednoglasno donosi sljedeći


Z A K LJ U Č A K
o mišljenju o Nacrtu prijedloga Odluke o izmjenama i dopunama Odluke o nerazvrstanim cestama

I. Vijeće Mjesnog odbora „Kralj Zvonimir“ daje pozitivno mišljenje na Nacrt o prijedlogu Odluke o izmjenama i dopunama Odluke o nerazvrstanim cestama.
II. Ovaj zaključak bit će upućen Vijeću Gradske četvrti Donji grad.


A2. Postavljanje spomenika Sliviju Strahimiru Kranjčeviću u blizini istoimene škole 
Točka je uvrštena u dnevni red na prijedlog Tomislava Jurkića, člana Vijeća iz stranke HDZ. Prijelog se iskristalizirao na prošloj sjednici u kontekstu rasprave o postavljenju spomenika Francu Prešernu.
Vijećnik Jurkić elaborira svoj prijedlog. Spominje kako naš dio grada oskudijeva spomenicima velikanima, no napominje kako jest svjestan teške financijske situacije te da ima razumijevanja ukoliko se zahtjev ne može izvršiti u bližoj budućnosti, no da smatra da bi bilo dobro provesti zahtjev za trajanja našeg mandata.
Predsjednica se poziva na Zaključak Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije prema kojem se privremeno se obustavlja razmatranje i odlučivanje o zahtjevima pravnih i fizičkih  osoba, koji se odnose na postavljanje spomenika, skulptura, spomen-ploda, sakralnog obilježja i umjetničkih instalacija na površine javne namjene u vlasništvu Grada Zagreba, koji se financiraju iz proračuna Grada Zagreba, zbog novonastale situacije uzrokovane potresom na području Grada Zagreba, a što je u skladu s mjerama racionalnog korištenja sredstava iz proračuna Grada Zagreba, zbog štete uzrokovane potresom 22.03.2020.godine i 29.12.2020. godine.
Krnić navodi nadalje da bi ipak podržala ideju da se na neki način proslavi spomen na pjesnika kroz alternativne oblike komemoriranja, uključujući instalacije ili priredbe u suradnji s istoimenom školom, itd.
Vijećnik Tartaglia nadodaje kako bi bilo zanimljivo tu aktivnost provesti u kontekstu druženja u kvartu koje planiramo organizirati—tema o kojoj će se govoriti u studenom.





Ad.3. Orezivanje stabala i briga o stablima u sklopu projekata uređenja ulica na području MO-a
S obzirom na to da inicijator teme nije prisutan, predsjednica izlaže što je učinjeno. Gale i vijećnica Henigman složile su dopis Zavodu za zaštitu okoliša. Još iščekujemo komentare kolega iz MO Pavao Šubić na čijem se teritoriju također neki drvoredi protežu. Kroz razgovor s njima uputile smo se u činjenicu da postoje izrađeni projekti preuređenja ulica našeg mjesnog odbora. Sve prisutne vijećnice slažu se oko toga da je nužno da dobijemo projektnu dokumentaciju. Vijećnik Jurkić dodaje da dokumentaciju kroz konzultacije možemo učiniti dostupnom. Ovaj prijedlog je prihvaćen od ostalih vijećnika je nadodano da u raspravu treba uključiti i stručnjake iz Grada.
 

Ad.4. Problem parkinga u neposrednoj blizini Poliklinike za rehabilitaciju slušanja i govora SUVAG te Osnove škole Silvije Strahimir Kranjčević
Temeljem brojnih upita Vijeće se nastavlja baviti problematikom parkirališnih mjesta. Dobile smo upit o mogućnosti za revidiranjem trenutne raspodjele mjesta određenih za osobe s invaliditetom. Prema upitu broj ocrtanih nije odraz stvarne potrebe jer brojna mjesta često stoje prazna. Predsjednica je kontaktirala pročelnika Dinka Bilića koji je predložio da Odbor donese zaključak temeljem kojeg će se ukinuti pojedina mjesta. Međutim Krnić smatra da Vijeće ne može bez detaljne evaluacije i revizije donositi takve odluke. Ostali članovi Vijeće podupiru tu ideju, navode dodatne primjere koji govore u prilog tome. Vijeće se dogovara o tome da će ovoj, kao i temi parkinga u neposrednoj blizini Poliklinike za rehabilitaciju slušanja i govora SUVAG te Osnove škole Silvije Strahimir Kranjčević, nastaviti raditi u suradnji s nedavno formiranim Odborom za promet Vijeća četvrti. 


Ad. 5. Problem gradnje i preizgrađenosti na području MO-a
Temeljem uputa građana Vijeće raspravlja na temu preizgrađenosti na području MO-a. Zajednički izražavaju zabrinutost zbog potencijalne preizgrađenosti, posebno u kontekstu najave novih gradnji. Dogovoreno je da će predsjednica poslati zahtjev nadležnim uredima da temeljem Gradskog urbanističkog plana, prostornog plana i pozitivnih propisa Grada Zagreba i Republike Hrvatske analizirate koeficijente izgrađenosti i odnos neizgrađenih i izgrađenih čestica u cijelom području mjesnog odbora. 


Ad. 6. Dežurstvo u kontekstu prikupljanja prijedloga građanki za male komunalne akcije -- davanje zaključka
S obzirom na to da u listopadu vijeće treba dati prijedlog plana malih komunalnih akcija, odlučeno je da će organizirati intenzivnije dežuranje dva tjedna u listopadu u prostorijama Mjesnog odbora kako bi prikupile prijedloge građana. Vijećnice će se kroz mail korespodenciju dogovoriti precizno o terminima te će obavijest objaviti na oglasnoj ploči.


Ad. 7. Upit o korištenju prostorija MO-a - davanje zaključka
Vijećnici razgovaraju u upitu Udruge umirovljenika Gradec za korištenjem prostora. Krnić navodi da misli da nije problem da stranka Zagreb je NAŠ! ustupi svoje termine 2 puta tjedno. Vijećnice međutim izražavaju sumnju u adekvatnost ovog prostora za provođenje aktivnosti opisanih u molbi. Dogovaraju se da će pozvati predstavnika udruge u posjet kako bi procijenili adekvatnost prostora za njihove aktivnosti. Time se donošenje zaključka odgađa.


Ad. 8 Upiti građana
Stanarka ulice Marka Stančića opetovano je poslala mail koji je  mjesnom odboru Kralj Zvonimir i prošle godine poslala te nije dobila odgovor. Cilj joj je skrenuti pažnju na krajnje nesigurno i opasno križanje ulica Stančićeva/Zvonimirova/Vojnovićeva; tijekom lipnja ove godine je u nekoliko navrata bilo radova na samoj pruzi gdje su strojevi nasipali nešto i učvršćivali, no ništa nije promijenilo u pogledu sigurnosti pješaka, ali i vozila koja onuda prolaze. Dapače, navodi građanka, to što su nasipavali je ostalo rasuto uokolo i samo povećava mogućnost da se netko posklizne. Građanka je priložila i nekoliko recentnih fotografija te navela kako se svakodnevno događa da netko pretrčava cestu, da su vozači neoprezni, da razni osobni automobili i pogotovo dostavni skuteri skreću
polukružno preko pruge i neminovno je da se ponovno dogodi neka nezgoda. Predlaže nekoliko prijedloga za poboljšanjem tog raskrižja - bolja signalizacija, zamjena starih kamenih blokova betonskim blokovima kakvi su postavljeni na većini mjesta uz tramvajsku prugu po našem gradu, drugačije i bolje pregrade koje sprečavaju polukružno skretanje. Kao dobar primjer, također želim navodi signalizaciju na pješačkim prijelazima u
ulici Medveščak kod kazališta Mala scena gdje nema semafora, ali je svakako vidljivija zebra vozačima koji dolaze iz oba smjera.
Vijećnik Jurkić navodi da je ovaj prijedlog uputio još prošle godine u kontekstu PMKA, no da prijedlog nije ušao u PKA.
Vijećnice se slažu da će podržati prijedlog te ga uvrstiti i ove godine u plan.
Drugi prijedlog tiče se popravka rubnjaka na adresi Banjavčićeva 13. Predsjednica navodi kako zatražiti od Zagrebačkih cesta popravak. 
Vijećnik Jurkić navodi kako bi bilo dobro planirati parkirališna mjesta u istoj razini s kolnikom.


Sjednica se zaključuje u 19:25 sati

Zapisničarka: Marija Krnić


KLASA:  026-02/21-002/1678

Zagreb, 27. rujna 2021.





Predsjednica Vijeća Mjesnog odbora
„Kralj Zvonimir“

Marija Krnić

                                     



